ऋचा त्रिकोणीय मुकाबले में फंसी हंै। उनका मुकाबला पूर्व विधायक और भाजपा प्रत्याशी सौरभ सिंह व कांग्रेस प्रत्याशी विधायक चुन्नीलाल साहू से है। चर्चा तो यह है कि बसपा के कट्टर समर्थक अभी भी ऋचा के साथ नहीं जुड़ पा रहे हैं। यद्यपि ऋचा के समर्थन में बसपा सुप्रीमो मायावती यहां सभा ले चुकी हैं। उनकी सभा भीड़ के लिहाज से सफल भी रही है, लेकिन स्थानीय कार्यकर्ता उन्हें बाहरी मानकर दूरी बनाए हुए हैं। इसका सीधा फायदा चुन्नीलाल साहू और सौरभ सिंह को हो रहा है। हालांकि ऋचा के पति अमित जोगी चुनाव प्रबंधन में माहिर माने जाते हैं। ऐसे में जोगी समर्थक उम्मीद से हैं। rajpathjanpath@gmail.com